text: Lokal profil skal være dommer til Champions League
  25 april 2017 kl. 12.27
  Karina Christiansen og Line Hesseldal skal være dommere, når finalekampen i Champions League fløjtes igang den 7. maj.
  Karina Christiansen fra Vamdrup er, sammen med sin makker Line Hessedal, blevet tildelt dommerkortet til finalen i Champions League kvindehåndbold i Budapest.
  Karina Christiansen, håndbolddommer: " Champions League finalen er klart det største, der er sket for os"
  Christiansen har selv spillet håndbold, men kiggede ikke tilbage efter at have smagt på dommerrollen.
  - Jeg savner ikke rigtig at spille håndbold. Dommerkortet giver mig nogle helt andre udfordringer. Man skal være skarp, og på mange måder mere vågen end spillerne. Semifinalerne til Champions League i Budapest er klart det største, der er sket for os, siger Karina Christiansen. 
  Karina Christiansen stopper dog ikke der.
  - Vores mål er at dømme håndboldkampene til OL 2020 eller 2024.
  Interessen for håndbold kom i en tidlig alder. Hendes mor var både spiller og dommer i Ødis IF, hvor Christiansen selv spillede.
  